CELEX: 22016D1288
Language: lt
Date: 1430352000000
Title: 2015 m. balandžio 30 d. EEE jungtinio komiteto sprendimas Nr. 105/2015, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) ir 37 protokolas (kuriame pateikiamas 101 straipsnyje numatytas sąrašas) [2016/1288]

4.8.2016   
               
               
                  LT
               
               
                  Europos Sąjungos oficialusis leidinys
               
               
                  L 211/60
               
            EEE JUNGTINIO KOMITETO SPRENDIMAS
      Nr. 105/2015
      2015 m. balandžio 30 d.
      kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) ir 37 protokolas (kuriame pateikiamas 101 straipsnyje numatytas sąrašas) [2016/1288]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 ir 101 straipsnius,
      kadangi:
      
                  (1)
               
               
                  į EEE susitarimą turi būti įtrauktas 2010 m. gegužės 21 d. Komisijos sprendimas 2010/299/ES, kuriuo panaikinamas Sprendimas 2002/627/EB dėl Europos elektroninių ryšių tinklų ir paslaugų reguliuotojų grupės įsteigimo (1);
               
            
                  (2)
               
               
                  į EEE susitarimą įtrauktas Komisijos sprendimas 2002/627/EB (2) panaikinamas Sprendimu 2010/299/ES, todėl iš EEE susitarimo turi būti išbrauktas.
               
            
                  (3)
               
               
                  todėl EEE susitarimo XI priedas ir 37 protokolas turėtų būti atitinkamai iš dalies pakeisti,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XI priedo 5ci punkto tekstas (Komisijos sprendimas 2002/627/EB) išbraukiamas.
      2 straipsnis
      EEE susitarimo 37 protokolo 17 punkto tekstas (Europos elektroninių ryšių tinklų ir paslaugų reguliuotojų grupė (Komisijos sprendimas 2002/627/EB) išbraukiamas.
      3 straipsnis
      
         Europos Sąjungos oficialiojo leidinio EEE priede skelbtinas Sprendimo 2010/299/ES tekstas islandų ir norvegų kalbomis yra autentiškas.
      4 straipsnis
      Šis sprendimas įsigalioja 2015 m. gegužės 1 d., jei pateikti visi pranešimai pagal EEE susitarimo 103 straipsnio 1 dalį (*).
      5 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. balandžio 30 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 127, 2010 5 26, p. 18.
      
         (2)  OL L 200, 2002 7 30, p. 38.
      
         (*)  Konstitucinių reikalavimų nenurodyta.